Fra: Kristian Råsberg <kristian.rasberg@fjordbruk.no>

Sendt: 27.01.2023 11:56:01

Til: postmottak@sveio.kommune.no

Kopi: Espeland, Stine Lise <Stine.Lise.Espeland@sveio.kommune.no>, Johansen, Bente Marie <Bente.Marie.Johansen@sveio.kommune.no>, Hetlesæter, Bjarne <bjarne.hetlesaeter@sveio.kommune.no>

Emne: Kommentar til grovsiling av innspel i kommuneplanen

Sveio kommune

v/ Stine Lise Espeland

Viser til motteke brev d.d. der det èine av Fjon Bruk sine innspel til kommuneplanen er føreslått grovsilt ut.

Bakgrunnen for tilrådinga er at innspelet er fremja i område med reguleringsplan, og "eventuelle endringar/justeringar må difor gjerast ved endringar i reguleringsplan". Me meiner dette ikkje utgjer nokon god grunn for å grovsile ut innspel, all den tid kommuneplanen sin overordna status - og gjeldande teiknereglar - gjer det mogleg å gjera endringar i kommuneplankartet oppå lag med reguleringsplanar.

Sveio sin kommuneplan for 2011-2023 nyttar omsynssone H910 for å vise omrisset av gjeldande planar. Ved bruk av H910 har ein kun to valg; reguleringsplanen må anten opphevast (raud) eller gjelden vidare uendra (grøn). Me ser dette er lagt til grunn som grovsilingskriterium også.

Imidlertid ser me at Sveio sin miljørevisjon av reguleringsplanar metodisk er lagt opp med det som i dag er mest nytta; tre alternativ (grøn, gul, raud), der dei gule planane skal gjelde vidare ilag med kommuneplanen. Det er tilfellet også på Fjon. I det tilfellet kor ein føretek miljørevisjon med tre alternativ, gjev plan- og bygningslova og teiknereglane anledning til å endre arealføremål (og føresegner) i vedtekne reguleringsplanar. Det kan då leggast inn eit føresegnsområde i plankartet med evt føringar om plankrav / krav om reguleringsendring.

Ei slik løysing gjev også forslagsstillar, kommune og regionale mynde langt meir føreseielege prosessar, enn å berre grovsile ut innspelet for der ligg ein reguleringsplan. Særleg viktig vert dette poenget når kommunen i sin miljørevisjon opererer med tre alternativ, der dei gule planane skal gjelde vidare ilag med kommuneplanen. Statsforvaltaren viser no oftare og oftare til at også reguleringsendringar fyrst må forankrast i kommuneplanen, noko som gjer det heilt avgjerande at overordna plan reflekterer moglege/potensielle reguleringsendringar.

Me finn at dette utgjer ein mismatch mellom grovsilinga, metodiske valg (miljørevisjonen) og praksis hjå Statsforvaltar, og vonar de ser nærmare på dette i det vidare arbeidet. Dette er særs viktig all den tid innspel vert grovsilt ut med oppmoding til å føreta reguleringsendring.

Med ynskje om ei god helg!

Med helsing

Kristian Råsberg

Alsaker Fjordbruk AS

-----Opprinnelig melding-----

Fra: Espeland, Stine Lise <Stine.Lise.Espeland@sveio.kommune.no>

Sendt: fredag 27. januar 2023 12:30

Til: Kristian Råsberg <kristian.rasberg@fjordbruk.no>

Emne: Grovsiling innspel til kommuneplanen

Sjå vedlagde dokument. Med helsing Sveio kommune